फेस्टिवल के साथ ही शुरू होता है घूमने-फिरने का भी दौर। जब आप लंबे वेकेशन की आराम से प्लानिंग कर सकते हैं। सितंबर से मार्च तक का महीना बीच वेकेशन पर जाने के लिए परफेक्ट होता है। तो अगर आप गोवा, केरल, तमिलनाडु और ओडिशा के बीच घूम चुके हैं तो इस बार महाराष्ट्र में गणपतिपुले जाने का प्लान बनाएं।गणपतिपुले, जहां लोग भगवान गणेश के महज दर्शन मात्र के लिए नहीं बल्कि वेकेशन एन्जॉय करने के मकसद से भी आते हैं। विशाल समुद्र का साफ नीला पानी और किनारे पर फैली सफेद रेत की चादर इस जगह की खूबसूरती को और बढ़ा देते हैं। बीच डेस्टिनेशन के अलावा ये जगह कोंकणी कल्चर और खानपान को भी जानने के लिए बेहतरीन है।